জেনিফার জেসন লেই

জেনিফার জেসন লেই (ইংরেজি: Jennifer Jason Leigh; জন্ম: জেনিফার লেই মোরো, ৫ ফেব্রুয়ারি ১৯৬২) হলেন একজন মার্কিন অভিনেত্রী, পরিচালক ও চিত্রনাট্যকার। তিনি ১৯৭০-এর দশকে টেলিভিশনে অভিনয়ের মধ্য দিয়ে তার কর্মজীবন শুরু করেন। ফাস্ট টাইমস অ্যাট রিজমন্ট হাই (১৯৮২) চলচ্চিত্রে স্টেসি হ্যামিলটন চরিত্রে অভিনয় দিয়ে তিনি পরিচিতি লাভ করেন। তিনি মায়ামি ব্লুজ (১৯৯০), লাস্ট এক্সিট টু ব্রুকলিন (১৯৯০), ব্যাকড্রাফট (১৯৯১), সিঙ্গল হোয়াইট ফিমেল (১৯৯২) ও শর্ট কাটস (১৯৯৩) ছবিতে অভিনয় করে সমাদৃত হন। লেই মিসেস পার্কার অ্যান্ড দ্য ভিসিয়াস সার্কেল (১৯৯৪)-এ ডরোথি পার্কার চরিত্রে অভিনয় করে গোল্ডেন গ্লোব পুরস্কারের মনোনয়ন লাভ করেন। ১৯৯৫ সালে তিনি তার মা বারবারা টার্নারের লেখা জর্জিয়া চলচ্চিত্রে অভিনয় করেন। ২০০১ সালে তিনি দ্য অ্যানিভার্সারি পার্টি চলচ্চিত্র রচনা ও অ্যালান কামিং-এর সাথে যৌথভাবে পরিচালনা করেন। লেই অপরাধমূলক নাট্যধর্মী রোড টু পার্ডিশন (২০০২) ও হাস্যরসাত্মক মার্গো অ্যাট দ্য ওয়েডিং (২০০৭) ছবিতে এবং শোটাইম চ্যানেলের হাস্যরসাত্মক নাট্যধর্মী ধারাবাহিক উইডস-এ জিল প্রাইস-গ্রে চরিত্রে অভিনয় করেন। ২০১৫ সালে তিনি চার্লি কফম্যানের আনোমালিসা-এ লিসা চরিত্রে কণ্ঠ প্রদান করে সমাদৃত হন এবং কোয়েন্টিন টারান্টিনোর দ্য হেটফুল এইট চলচ্চিত্রে ডেইজি ডোমার্গ চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে অস্কার, গোল্ডেন গ্লোব, বাফটা ও ক্রিটিকস চয়েস চলচ্চিত্র পুরস্কারের মনোনয়ন লাভ করেন। অফ-ব্রডওয়ে মঞ্চে তিনি মাইক লেইয়ের অ্যাবিগেল্‌স পার্টি মঞ্চনাটকে অভিনয় করে ড্রামা ডেস্ক পুরস্কারের মনোনয়ন লাভ করেন। ১৯৯৮ সালে কাবারে নাটক দিয়ে তার ব্রডওয়ে মঞ্চে অভিষেক হয়। লেই ১৯৬২ সালের ৫ই ফেব্রুয়ারি ক্যালিফোর্নিয়া অঙ্গরাজ্যের হলিউডে জন্মগ্রহণ করেন। তার পিতা ভিক মরো (জন্ম ভিক্টর মরোজফ) একজন অভিনেতা এবং তার মাতা বারবারা টার্নার চিত্রনাট্যকার ছিলেন। তার দুই বছর বয়সে তার পিতামাতার বিবাহবিচ্ছেদ ঘটে। লেইয়ের জন্মনাম ছিল জেনিফার লেই মরো। তিনি অভিনয় জীবনের শুরুতে তার নামের শেষাংশ পরিবর্তন করেন এবং তাদের পারিবারিক বন্ধু অভিনেতা জেসন রবার্ডসের সম্মানার্থে তার নামের মধ্যাংশ "জেসন" রাখেন। লেইয়ের পিতামাতা দুজনেই ইহুদি ছিলেন এবং তার পিতার পরিবার রাশিয়া এবং মাতার পরিবার অস্ট্রিয়া থেকে মার্কিন যুক্তরাষ্ট্রে এসেছিল। লেই ২০০১ সালে ব্রডওয়ে মঞ্চে প্রুফ নাটকে অভিনয়কালে স্বাধীন চলচ্চিত্র রচয়িতা-পরিচালক নোয়া বাউমব্যাকের সাথে পরিচিত হন। তারা ২০০৫ সালের ২রা সেপ্টেম্বর বিবাহবন্ধনে আবদ্ধ হন। তাদের পুত্র ২০১০ সালের ১৭ই মার্চ জন্মগ্রহণ করেন। লেই দুজনের মধ্যে সাদৃশতার ভিন্নতার জন্য ২০১০ সালের ১৫ই নভেম্বর লস অ্যাঞ্জেলেসে বাউমব্যাকের বিরুদ্ধে বিবাহবিচ্ছেদের মামলা করেন। তিনি বৈবাহিক ভরণপোষণ এবং বাউমব্যাকের জন্য পুত্রের সাথে সাক্ষাৎসহ পুত্রের জন্য প্রাথমিক তত্ত্বাবধানের ভার নেওয়ার অধিকার চান। ২০১৩ সালের তাদের বিবাহবিচ্ছেদ চূড়ান্ত হয়। আহমেদ, ফয়সাল (২৯ ফেব্রুয়ারি ২০১৬)। "অ্যান্ড দ্য অস্কার গোজ টু?"। দৈনিক আমাদের সময়। ২০ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০১৯।  "গোল্ডেন গ্লোব অ্যাওয়ার্ডের মনোনয়ন পেলেন যারা"। দৈনিক ভোরের কাগজ (ইংরেজি ভাষায়)। ১৩ ডিসেম্বর ২০১৫। সংগ্রহের তারিখ ৫ ফেব্রুয়ারি ২০১৯। [স্থায়ীভাবে অকার্যকর সংযোগ] টোবিয়াস, স্কট (নভেম্বর ২১, ২০০৭)। "Interview: Jennifer Jason Leigh"। দি এ ভি ক্লাব (ইংরেজি ভাষায়)। জুলাই ১৫, ২০১৮ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০২০।  উইলিয়ামস, জো (মার্চ ১২, ২০০৫)। "What you see and what you get"। দ্য গার্ডিয়ান (ইংরেজি ভাষায়)। ডিসেম্বর ২১, ২০১৬ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০২০।  ইনসাইড দি অ্যাক্টরস স্টুডিও, ১৯৯৯ উদ্ধৃত "Actor Eulogized For Finest Performance" (ইংরেজি ভাষায়)। দ্য টুস্কালুসা নিউজ। জুলাই ২৭, ১৯৮২। পৃষ্ঠা ২০। সংগ্রহের তারিখ ২ নভেম্বর ২০২০।  "Age: A State of Mind"। স্যান জোসে মার্কারি নিউজ (ইংরেজি ভাষায়)। আগস্ট ১০, ১৯৯২। অক্টোবর ২০, ২০১৮ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০২০।  ডনেলি, পল (২০০৩)। Fade to Black: A Book of Movie Obituaries (ইংরেজি ভাষায়)। অমনিবাস। পৃষ্ঠা ৫০৪। আইএসবিএন 0-7119-9512-5।  Interfaith Family: "Interfaith Celebrities: Santa's Jewish Family, and Margot at the Wedding's Near-Minyan" ওয়েব্যাক মেশিনে আর্কাইভকৃত জুলাই ১৩, ২০১৯ তারিখে By Nate Bloom. November 22, 2007 ফ্রিডম্যান, গেব (ফেব্রুয়ারি ২৬, ২০১৬)। "5 incredible Jewish stories behind this year's Oscars"। জেটিএ। মে ২২, ২০১৮ তারিখে মূল থেকে আর্কাইভ করা। সংগ্রহের তারিখ মে ২১, ২০১৮।  "Good Time"। এএমসি থিয়েটার্স (ইংরেজি ভাষায়)। আগস্ট ১১, ২০১৭। এপ্রিল ৪, ২০১৯ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০২০।  "Single White Female Star Jennifer Jason Leigh Files For Divorce"। রাডার অনলাইন (ইংরেজি ভাষায়)। নভেম্বর ২৩, ২০১০। ডিসেম্বর ২৩, ২০১৮ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০২০।  লি, কেন (নভেম্বর ২৩, ২০১০)। "Jennifer Jason Leigh Files for Divorce"। পিপল (ইংরেজি ভাষায়)। ডিসেম্বর ৩, ২০১৮ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০২০।  ফিন, নাটালি (অক্টোবর ৭, ২০১৩)। "Jennifer Jason Leigh Officially Divorced From Director Noah Baumbach"। ই! (ইংরেজি ভাষায়)। ডিসেম্বর ২, ২০১৮ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০২০।  উইকিমিডিয়া কমন্সে জেনিফার জেসন লেই সংক্রান্ত মিডিয়া রয়েছে। ইন্টারনেট অফ-ব্রডওয়ে ডেটাবেজে জেনিফার জেসন লেই (ইংরেজি) ইন্টারনেট ব্রডওয়ে ডেটাবেজে জেনিফার জেসন লেই (ইংরেজি) ইন্টারনেট মুভি ডেটাবেজে জেনিফার জেসন লেই  (ইংরেজি)